als_Latn dik_Latn sag_Latn
Sot e gjithë bota është e përfshirë nga teknologjia, dhe kjo nuk mund të mungonte as në Pemët e Krishtlindjeve që do të shfaqen së shpejti në Shtëpinë e Bardhë. Kjo pemë do të programohet nga Google. Më shumë se 300 mijë njerëz, shumica vajza, morën pjesë në një nismë të ndërmarrë nga Google, e quajtur ‘Google’s Made with Code’, për të programuar dritat që do të ndriçojnë pemët e Krishtlindjeve gjatë ceremonisë së hapjes.
Nuk dihet akoma se si do të vendosen këto drita bazuar nga 30 mijë opinione të ndryshme. Brittany Wenger është një nga 10 programueset që do të marrë pjesë në ceremoninë e dritave. Moshat e këtyre 10 personave varion nga 4-20 vjeç, pra janë adoleshentë dhe fëmijë. Wenger zbuloi se kodimi i secilës vajzë do të shfaqet në një kohë të caktuar. Ka qenë pikërisht ideja e saj që dritat të programoheshin nga kaq shumë njerëz, dhe Google e mirëpriti dhe e bëri realitet këtë ide.
Kur u pyet nëse vajzat e presidentit, Natasha dhe Malia, do të marrin pjesë në program, ajo u përgjigj: “Nuk jam e sigurt, por shpresoj që të marrin pjesë në të ardhmen. Dua që shoh më shumë femra duke koduar në të ardhmen.” Çdo vajzë që do të programojë diçka për pemët e Krishtlindjeve, mund të marrin pjesë nëpërmjet nismës ‘Made with Code’.
(Herë të lexuara: 143)
als_Latn als_Latn als_Latn als_Latn